910.050

Ordinaziun davart l'agricultura

dals 28-03-2000 (versiun dals 01-12-2012)

sa basond sin l'art. 15 al. 3 e 4 da la constituziun chantunala1) sco er sin l'art. 35 da la lescha per mantegnair e promover l'agricultura2)

relaschada dal cussegl grond ils 28 da mars 20003)

1. Possess funsil puril

1.1. DRETG FUNSIL PURIL

Art.  1

1. Autoritads a) autoritads da permissiun

1 L'inspecturat dal register funsil è cumpetent per las permissiuns tenor la lescha federala davart il dretg funsil puril (LDFP)4), particularmain:

permissiuns d'excepziuns dal scumond da parcellaziun;

a)

permissiuns d'excepziuns dal scumond da partiziun reala;

b)

permissiuns da l'acquist da manaschis u bains immobigliars agriculs;

c)

d)

permissiun da surpassaments da la limita d'impegnaziun.

2 L'inspecturat dal register funsil ordinescha las menziuns en il register funsil tenor l'artitgel 86 LDFP.

3 La regenza po reglar la cumpetenza autramain.

b) ulteriuras autoritads

Art.  2 1 L'autoritad da surveglianza è il departament da giustia, segirezza e sanadad. Las autoritads da stimaziun èn las cumissiuns da stimaziun.

1) L'ordinaziun sa basa per part sin l'art 32 al. 1 CC: Dal rest vegn applitgà l'art. 103 al. 1 e2

CC; DG 110.100

2) DG 910.000 3) M dals 14 da december 1999, 413; PCG 1999/2000, 939 4) CS 211.412.11 * tabellas da las modificaziuns a la fin dal relasch

1

910.050

Art.  3

2. Proceduras a) procedura da permissiun

1 L'autoritad da permissiun fa tut ils scleriments necessarissuenter che las dumondas èn   vegnidas   inoltradas.   Ella   po   dumandar   in   cunrapport   da   l'uffizi   d'agricultura, meglieraziun da structura e mesiraziun.5) *

Art.  4 *

…

1.2. FITTANZA AGRICULA

Autoritad da permissiun

Art.  5 1 L'uffizi   d'agricultura6) è   cumpetent   per   las   permissiuns   tenor   la   lescha   federala davart la fittanza agricula7), particularmain:

a)

b)

c)

d)

2 El è cumpetent da relaschar disposiz iuns da constataziun en il senn da l'artitgel 49 da la lescha federala davart la fittanza agricula.

permissiun da la cunvegna per ina durada da fittanza pli curta;

permissiun da la cunvegna per ina cuntinuaziun da fittanza pli curta;

permissiun da la fittanza en parcellas;

permissiun dal tschains da fittanza per il manaschi agricul.

Protesta

Art.  6 1 Cunter la fittanza supplementara d'in manaschi agricul u d'in bain immobigliar, cunter il tschains da fittanza stipulà per singuls bains immobigliars sco er cunter indemnisaziuns per l'alpegiada pon far protesta tar l'uffizi d'agricultura8):

a)

la suprastanza da quella vischnanca, en la quala il manaschi agricul, il bain immobigliar u parts da quel sa chattan;

il post chantunal da controlla dals pretschs9);

tar fittanza supplementara, er persunas che han in interess degn da vegnir protegì.

b)

c)

2 Il termin da protesta dura 3 mais.

Cumpetenza da dretg civil

Art.  7 * 1 Per   cuntraversas   da   dretg   civil   en   fatgs   da   fittanza   valan   las   prescripziuns   dal cudesch da procedura civila10).

5) ussa uffizi d'agricultura e da geoinfurmaziun 6) ussa uffizi d'agricultura e da geoinfurmaziun 7) CS 221.213.2 8) ussa uffizi d'agricultura e da geoinfurmaziun 9)

Inspecturat dal register funsil e register da commerzi

10) CS 272

2

910.050

2. Center da furmaziun e cussegliaziun agricula

2.1. FURMAZIUN PROFESSIUNALA AGRICULA

Purschida da furmaziun

Art.  8 1 La scola d'agricultura Plantahof sco center da furmaziun e cussegliaziun agricula dal chantun organisescha la furmaziun professiunala agricula tenor las prescripziuns da la confederaziun. En il center da furmaziun e cussegliaziun agricula Plantahof è integrà in internat.

2 Cumplementarmain   a   la   confederaziun   promova   il   Plantahof   la   scolaziun   e   la furmaziun supplementara e po organisar curs correspundents.

3 Il   manaschi   puril   stat   en   il   servetsch   dal   center   da   furmaziun   e   cussegliaziun agricula.

Custs

Art.  9 1 L'instrucziun a la scola professiunala ed a la scola agricula è gratuita.

2 La regenza relascha las prescripziuns necessarias davart metter a quint ils ulteriurs custs sco l'alimentaziun, l'alloschi, ils meds d'instrucziun e l'instrucziun per ils auters tips da scola e per curs.

Surveglianza

Art.  10 1 La regenza surveglia la scola d'agricultura Plantahof. Ella relascha ils reglaments necessaris.

Scolas extrachantunalas

Art.  11 1 Il chantun po sustegnair la scolaziun da professiuns agriculas spezialas en scolas extrachantunalas. La regenza regla ils detagls.

2.2. SERVETSCH DA CUSSEGLIAZIUN AGRICULA

Incumbensas

Art.  12 1 Il  servetsch  da  cussegliaziun  stat  a  disposiziun  a  tut  ils  manaschis  agriculs.  El organisescha   occurrenzas   da   furmaziun   supplementara   en   las   regiuns   da cussegliaziun e cusseglia ils purs e las puras en dumondas d'economia da manaschi, da tecnica da producziun, d'ecologia e d'economia purila.

3

910.050

Coordinaziun

Art.  13 1 Il servetsch da cussegliaziun coordinescha sias activitads cun las scolas e cun las organisaziuns agriculas. El regla l'acziun da singuls cussegliaders e cussegliaders spezials.

2.3. DISPOSIZIUNS CUMINAIVLAS

Cumissiun

Art.  14 1 La regenza numna ina cumissiun da 5 fin 7 commembras e commembers per la furmaziun e la cussegliaziun e designescha il presidi. Il temp d'uffizi dal presidi è limità   a   4   onns.   Il   temp   d'uffizi   da   las   commembras   e   dals   commembers   da   la cumissiun dura maximalmain 12 onns.

2 La cumissiun cusseglia il departament en dumondas da la scola, dal manaschi puril sco er da la cussegliaziun.

Art.  15 1 Per realisar experiments pratics po la regenza conceder contribuziuns.

Experiments

Taxas

Art.  16 1 Per curs, per dietas, per cussegliaziuns pli grondas sco er per expertisas po vegnir pretendida ina taxa adequata. La regenza è autorisada da relaschar la tariffa da taxas correspundenta.

3. Disposiziuns economicas

3.1. CULTIVAZIUN E CONTRIBUZIUNS

Art.  17 Cultivaziun da terren nuncultivà, obligaziun da tolerar 1 Davart las premissas che giustifitgeschan l'obligaziun da tolerar tenor la lescha federala davart l'agricultura decida la suprastanza da la vischnanca, sin il territori da la quala il terren nuncultivà sa chatta. Ella decida il medem mument davart il termin per surpigliar la cultivaziun.

2 Cunter decisiuns da la suprastanza communala po vegnir fatg recurs entaifer 30 dis tar l'uffizi d'agricultura.11) *

11) ussa uffizi d'agricultura e da geoinfurmaziun

4

910.050

Cumpensaziun per prads ritgs da spezias

Art.  18 1 Il chantun sustegna en il rom dal preventiv las mesiras da la confederaziun per l'utilisaziun adattada da prads ritgs da spezias e da prads cun plantas raras. * 2 La   regenza   fixescha   las   tariffas   da   contribuziun;   ella   po   prescriver   surfatschas minimalas.

Contribuziuns chantunalas independentas

Art.  19 1 En   il   senn   da   l'artitgel 11   da   la   lescha   d'agricultura   sustegna   la   regenza   cun contribuziuns furmas da cultivaziun orientadas al martgà, adequatas a la natira dals animals sco er favuraivlas a l'ambient, las qualas prendan resguard d'ina explotaziun persistenta.

2 Per quellas furmas da cultivaziun pon vegnir concedidas cunzunt  contribuziuns inizialas e da motivaziun en il senn suandant:

1.

Sin fundament da l'artitgel 11 litera a da la lescha:

per sbassar ils custs da producziun;

a)

per stgaffir novs secturs da producziun e da manaschi;

b)

per stgaffir metodas d'utilisaziun e da producziun alternativas;

c)

per elavurar e commerzialisar products agriculs;

d)

e)

per infurmaziun e reclama.

Sin fundament da l'artitgel 11 litera b da la lescha:

a)

b)

Sin fundament da l'artitgel 11 litera c da la lescha:

a)

b)

per surpigliar pussaivladads da gudogn accessoric en l'agricultura;

per prender mesiras per promover ina puraglia progressiva.

per mantegnair razzas d'animals da niz e plantas grischunas;

per   mantegnair   basas   da   viver,   cuntradas   cultivadas   ed   autras particularitads agriculas.

2.

3.

3 Las contribuziuns vegnan concedidas normalmain per maximal 10 onns.

4 La regenza regla ils detagls.

3.2. CREDITS D'INVESTIZIUN ED AGID A MANASCHIS

Cumpetenza

Art.  20 1 L'execuziun   da   l'agid   a   manaschis   e   dals   credits   d'investiziun   èn   chaussa   da l'associaziun grischuna per credits a l'agricultura.

2 La regenza regla ils detagls.

5

910.050

3.3. SUPPLEMENTS DA FAMIGLIA

Cumpetenza

Art.  21 1 Cun   l'execuziun   da   la   lescha   federala   davart   ils   supplements   da   famiglia   en l'agricultura12) vegn incumbensada la cassa da cumpensaziun dal chantun Grischun.

3.4. PROTECZIUN DA LAS AUAS EN L'AGRICULTURA

Execuziun

Art.  22 1 L'uffizi   d'agricultura13)  exequescha   las   prescripziuns   dal   dretg   federal   per   la protecziun da las auas ch'èn relevantas per l'agricultura. La regenza regla ils detagls.

4. Differentas disposiziuns

Posts spezialisads

Art.  23 1 Cun exequir la legislaziun è la regenza autorisada da designar ils posts spezialisads necessaris.

Uffizi d'agricultura

Art.  24 1 L'uffizi d'agricultura14) sto surpigliar tut las incumbensas, per las qualas – tenor il dretg federal e chantunal – nagin'autra instanza è cumpetenta. Spezialmain sto el conceder las contribuziuns federalas en il rom da las premissas dal dretg federal sco er ademplir las obligaziuns ch'èn colliadas cun quai.

Collavuraziun da las vischnancas

Art.  25 1 Las vischnancas retschertgan las datas dals manaschis agriculs, ch'èn necessarias per exequir las disposiziuns federalas.

2 L'uffizi d'agricultura15) dat las directivas basegnaivlas per quai.

Custs da controlla

Art.  26 1 Ils custs per las controllas prescrittas en la lescha federala pon vegnir mess a quint dal tuttafatg u per part als purs.

12) CS 836.1 13) ussa uffizi d'agricultura e da geoinfurmaziun 14) ussa uffizi d'agricultura e da geoinfurmaziun 15) ussa uffizi d'agricultura e da geoinfurmaziun

6

910.050

5. Disposiziuns finalas

Aboliziun dal dretg vertent

Art.  27 1 Il mument che questa ordinaziun entra en vigur vegn abolida l'ordinaziun davart l'agricultura dals 26 da matg 199416).

Entrada en vigur

Art.  28 1 Questa ordinaziun entra en vigur ensemen cun la revisiun parziala da la lescha per mantegnair e promover l'agricultura17).

16) CUL 1994, 3159 17) 1. da schaner 2001

7

910.050

Tabella da las modificaziuns - tenor conclus

Conclus 28-03-2000 13-06-2003 31-08-2006 31-08-2006 16-06-2010 25-09-2012

Entrada en vigur 01-01-2001 01-04-2004 01-01-2007 01-01-2007 01-01-2011 01-12-2012

Element relasch Art. 3 al. 1 Art. 4 Art. 17 al. 2 Art. 7 Art. 18 al. 1

Modificaziun emprima versiun midada aboliziun midada revisiun totala midada

Publicaziun en la CUL - - 2006, 2006 2006, 5023 2010, 4822 
8

910.050

Tabella da las modificaziuns - tenor element

Element relasch Art. 3 al. 1 Art. 4 Art. 7 Art. 17 al. 2 Art. 18 al. 1

Conclus 28-03-2000 13-06-2003 31-08-2006 16-06-2010 31-08-2006 25-09-2012

Entrada en vigur 01-01-2001 01-04-2004 01-01-2007 01-01-2011 01-01-2007 01-12-2012

Modificaziun emprima versiun midada aboliziun revisiun totala midada midada

Publicaziun en la CUL - - 2006, 2006 2010, 4822 2006, 5023 
9